sagorsarker/bangla-wikipedia huggingface dataset:
নীহাররঞ্জন রায়

নীহাররঞ্জন রায় (জন্ম : ১৪ জানুয়ারি, ১৯০৩ - মৃত্যু : ৩০ আগস্ট, ১৯৮১) ছিলেন বাঙালি ইতিহাসবিদ, সাহিত্য সমালোচক ও শিল্পকলা-গবেষক পণ্ডিত। দেশবরেণ্য ও আন্তর্জাতিক খ্যাতিসম্পন্ন মনীষী ছিলেন তিনি।
১৯০৩ সালের ১৪ জানুয়ারি ময়মনসিংহের কিশোরগঞ্জে জন্মগ্রহণ করেন। তার পিতার নাম মহেন্দ্রচন্দ্র রায়। তিনি মণিকা রায় নামীয় এক রমণীকে বিয়ে করেন। রায় দম্পতির সংসারে দুই পুত্র এবং এক কন্যা রয়েছে।
প্রাথমিক শিক্ষা ময়মনসিংহে সম্পন্ন হয়। সিলেটের মুরারিচাঁদ কলেজ থেকে ইতিহাসে অনার্সসহ বি.এ পাস করেন ১৯২৪ সালে। পরে কলিকাতা বিশ্ববিদ্যালয় থেকে ১৯২৬ সালে প্রাচীন ভারতের ইতিহাসের শিল্পকলা শাখায় এম.এ পাস করে রেকর্ড মার্ক-সহ প্রথম শ্রেণিতে প্রথম স্থান লাভ করেন। ১৯২৭ সালে কলিকাতা বিশ্ববিদ্যালয়ে রিসার্চ ফেলো হিসাবে নিযুক্ত হয়ে গবেষণায় ব্রতী হন। বৃত্তি নিয়ে ১৯৩৫ সালে ইউরোপ যান এবং হল্যান্ড-এর লাইডেন বিশ্ববিদ্যালয় থেকে ডক্টরেট ডিগ্রি এবং লন্ডন থেকে গ্রন্থাগার পরিচালনা বিষয়ে ডিপ্লোমা নেন।
প্রাচীন ভারতে ইতিহাস বিভাগের অধ্যাপনা দিয়ে কর্মজীবন শুরু করেন। ১৯৩৭ সালে কলিকাতা বিশ্ববিদ্যালয়ের প্রধান গ্রন্থাগারিক নিযুক্ত হন। ১৯৪৬ সালে শিল্পকলা বিষয়ে রানী বাগেশ্বরী অধ্যাপক পদে বৃত হন কলিকাতা বিশ্ববিদ্যালয়েই। ১৯৬৫ সালে অবসর গ্রহণের পর ১৯৭৬ সাল থেকে ১৯৮১ সাল পর্যন্ত তাকে প্রফেসর এমিরেটস করা হয়। সিমলায় প্রতিষ্ঠিত ইনস্টিটিউট অব অ্যাডভান্স স্টাডিজ প্রতিষ্ঠানের প্রথম পরিচালক হয়ে ১৯৭৩ সাল পর্যন্ত ঐ পদ অলঙ্কৃত করে ছিলেন। ইউনেস্কো-এর প্রতিনিধিরূপে ব্রহ্মদেশ সরকারের সংস্কৃতি ও ইতিহাস-বিষয়ক উপদেশক ছিলেন ১৯৭৩-৭৬ সাল পর্যন্ত।
এছাড়াও, বিভিন্ন সময়ে -- লাইব্রেরি অ্যাসোশিয়েশন অফ গ্রেট ব্রিটেন, লন্ডন; রয়েল এশিয়াটিক সোসাইটি অফ গ্রেট ব্রিটেন, লন্ডন; রয়েল সোসাইটি অফ আর্টস, লন্ডন; ইন্টারন্যাশনাল অ্যাসোশিয়েশন অফ আর্টস, জুরিখ; এশিয়াটিক সোসাইটি, কলকাতা'র ফেলো নির্বাচিত হন।
ছাত্রবস্থা থেকেই তিনি প্রগতিশীল রাজনীতির সাথে জড়িত ছিলেন। এক সময়ে রাজনীতি ও সাংবাদিকতা করেছেন : আকৃষ্ট হয়েছিলেন অনুশীলন সমিতির প্রতি, অসহযোগ আন্দোলন-এ অংশ নিয়েছিলেন, সুভাষচন্দ্র বসু প্রতিষ্ঠিত ইংরেজি লিবার্টি পত্রিকার সাহিত্য বিভাগ পরিচালনা করেছেন। আর এস পি (রিভ্যলুশনারী সোশ্যালিস্ট পার্টি) দলের সঙ্গে যুক্ত হন এবং দলের মুখপত্র ক্রান্তির পরিচালনা মণ্ডলীতে ছিলেন। ১৯৪২ সালে ভারত ছাড় আন্দোলন-এ অংশ নেওয়ায় কারাবরণ করেন।
১৯৮১ সালের ৩০শে আগস্ট কলকাতায় তার বাসভবনে লোকান্তরিত হন।
পঞ্চানন কর্মকার

পঞ্চানন কর্মকার (মল্লিক) (মৃত্যু: ১৮০৪ খ্রিস্টাব্দ) ছিলেন বাংলা মুদ্রণাক্ষরের স্রষ্টা ও মুদ্রণশিল্পের প্রযুক্তিবিদ। তিনি শ্রীরামপুরে বসবাস করতেন। তিনি চার্লস উইলকিন্সকে প্রথম বাংলা মুদ্রণকাজে সহায়তা করেন। তাঁর আবিষ্কৃত কাষ্ঠনির্মিত বাংলা বর্ণ এবং মুদ্রণাক্ষর ঈশ্বরচন্দ্র বিদ্যাসাগরের সহজ সংস্করণ প্রস্তাব করার আগপর্যন্ত ব্যবহৃত হয়েছিল। কর্মকার বাংলা ছাড়াও আরবি, ফার্সি, মারাঠি, তেলুগু, বর্মী ও চীনাসহ ১৪টি ভাষার মুদ্রণশিল্পে উন্নয়ন করেন।
পঞ্চানন কর্মকার জন্মগ্রহণ করেন হুগলি জেলার ত্রিবেণীতে। তাঁর পূর্বপুরুষ পেশায় ছিলেন কর্মকার বা লৌহজীবী। কিন্তু বেশ কয়েক পুরুষ আগে তাঁরা ছিলেন লিপিকার। তাম্রপটে, অস্ত্রশস্ত্রে অলঙ্করণ বা নামাঙ্কনের কাজে তাঁরা ছিলেন অত্যন্ত দক্ষ। তাঁর চরিত্রেও পূর্বপুরুষদের এই শিল্পবৃত্তির গুণপনার প্রকাশ ঘটে। তাঁর পূর্বসূরিরা প্রথমে ছিলেন হুগলি জেলার জিরাটের অধিবাসী, পরে ত্রিবেণীতে বসবাস শুরু করেন।
১৭৭৮ খ্রিস্টাব্দে চার্লস উইলকিন্স যখন হুগলিতে ন্যাথানিয়েল ব্র্যাসি হ্যালহেডের লেখা 'অ্যা গ্রামার অব দ্য বেঙ্গলি ল্যাঙ্গুয়েজ' বইটি মুদ্রণের উদ্যোগ গ্রহণ করেন, তখন পঞ্চাননবাবু তাঁর প্রযুক্তিজ্ঞান নিয়ে বাংলা হরফ প্রস্তুতের কাজে উইলকিন্সকে সাহায্য করতে এগিয়ে আসেন। বইটির মুদ্রণে ছেনিকাটা, ঢালাই করা চলনশীল বা বিচল যে ধাতব হরফ ব্যবহার করা হয়, তা উইলকিন্স এবং পঞ্চাননবাবুর যৌথ প্রচেষ্টায় সম্ভব হয়েছিল। ১৭৭৯ খ্রিস্টাব্দে তদানীন্তন গভর্নর জেনারেল ওয়ারেন হেস্টিংসের উৎসাহে উইলকিন্সের পরিচালনাধীনে কলকাতায় ইস্ট ইন্ডিয়া কোম্পানির ছাপাখানায় তিনি কাজ শুরু করেন। ১৭৮৫ খ্রিস্টাব্দে পুরোদমে এই সরকারি ছাপাখানা চালু ছিল; পঞ্চাননবাবু সেখানে কাজ করতেন। হরফ নির্মাণের কলাকৌশল তিনি উত্তমরূপে আয়ত্ত করেছিলেন। ১৭৯৯ খ্রিস্টাব্দ নাগাদ উইলিয়াম কেরির সঙ্গে তাঁর যোগাযোগ হয় এবং সে বছরই তিনি কেরি সাহেবের উদ্যোগে শ্রীরামপুর মিশন প্রেসে যোগদান করেন। একটি পুরোনো মেশিন নিয়ে এই প্রেসের কাজ শুরু হয়। কিন্তু পঞ্চাননবাবুর মেধা, অক্লান্ত পরিশ্রম ও ঐকান্তিক প্রচেষ্টায় অল্প দিনের মধ্যে এটি এশিয়ার বৃহত্তম অক্ষর তৈরির কারখানা অর্থ্যাৎ টাইপ ফাউন্ড্রিতে পরিণত হয়।
১৮০১ খ্রিস্টাব্দে তাঁর তৈরি হরফে বাংলায় কেরির করা বাইবেলের নূতন নিয়মের অনুবাদ ছাপা হয়। ১৮০৩ খ্রিস্টাব্দে তিনিই প্রথম ভারতবর্ষে দেবনাগরী ভাষায় হরফ নির্মাণ করেন। কেরির সংস্কৃত ব্যাকরণ মুদ্রণের জন্য তিনি দেবনাগরী ভাষায় হরফ তৈরি করেন। পরে তিনি আরো ছোটো ও সুন্দর এক স্পষ্ট বাংলা হরফের নকশা তৈরি করেন। বাংলা মুদ্রণশিল্পে পঞ্চানন কর্মকারের তৈরি হরফের নকশা দীর্ঘকাল ধরে প্রচলিত ছিল। বাংলা ভাষায় ছাপার ইতিহাসে প্রথম চলনসই বাংলা ও সংস্কৃত অক্ষরের ছাঁচ তৈরির অগ্রদূত হিসেবে পঞ্চানন কর্মকারের নাম স্বর্ণাক্ষরে লেখা থাকবে।
পঞ্চাননবাবু তাঁর জামাতা মনোহর কর্মকারকে সযত্নে তাঁর সমস্ত জ্ঞান ও কলাকৌশল শিখিয়ে যান; মনোহর কর্মকার পরিশ্রম, সাধনা ও মেধা পাথেয় করে আরবি, ফারসি, গুরুমুখি, মারাঠি, তেলুগু, বর্মি, চীনা প্রভৃতি অন্তত চোদ্দোটি বিভিন্ন ভাষার হরফ তৈরি করতে সক্ষম হয়েছিলেন।
চলনযোগ্য বাংলা ও সংস্কৃত হরফ তৈরির প্রথম শিল্পী পঞ্চানন কর্মকার ১৮০৪ খ্রিস্টাব্দে শেষ নিশ্বাস ত্যাগ করেন।
প্যারীচাঁদ মিত্র

প্যারীচাঁদ মিত্র (২২ জুলাই, ১৮১৪- ২৩ নভেম্বর, ১৮৮৩) বাংলা সাহিত্যের প্রথম ঔপন্যাসিক; ছদ্মনাম টেকচাঁদ ঠাকুর।
প্যারীচাঁদ মিত্র কলকাতায় ১৮১৪ সালের ২২ জুলাই এক বণিক পরিবারে জন্মগ্রহণ করেন। তাঁর পিতার নাম রামনারায়ণ মিত্র। তিনি কাগজ ও হুন্ডি ব্যবসায়ী ছিলেন। প্যারীচাঁদ মিত্র বহুমুখী প্রতিভার অধিকারী ছিলেন। প্যারীচাঁদ মিত্রের ভ্রাতা কিশোরীচাঁদ মিত্র৷ তাঁদের আদিনিবাস অধুনা পশ্চিমবঙ্গের হুগলী জেলার পাণিসেহালা গ্রাম৷
শৈশবে একজন গুরুমহাশয়ের নিকট বাংলা, পরে একজন মুন্সির নিকট ফারসি শিখেন। ইংরেজি শিক্ষার জন্য হিন্দু কলেজে একাদশ শ্রেণিতে ভর্তি হয়েছিলেন। ঐ সময় ডিরোজিও নামে একজন বিখ্যাত অধ্যাপক ছিলেন হিন্দু কলেজে। তিনি তার শিষ্য ও ভাবশিষ্য ছিলেন।
তিনি বাংলার নবজাগরণের অন্যতম নেতা ছিলেন। তিনি কলকাতা পাবলিক লাইব্রেরির লাইব্রেরিয়ান ছিলেন। তিনি ফার্সি, বাংলা ও ইংরেজি ভালো জানতেন। বিশেষ করে বাংলা ও ইংরেজি ভাষায় বহু গ্রন্থ রচনা করে তিনি খ্যাতি অর্জন করেছিলেন। তিনি মহিলাদের জন্য একটি মাসিক পত্রিকা সম্পাদনা করেন। তার সহযোগী ছিলেন রাধানাথ শিকদার। তিনি এছাড়াও জনকল্যাণ মূলক কাজও করতেন। তিনি কলিকাতা বিশ্ববিদ্যালয়ের সিনেটের সদস্য ছিলেন। তিনি পশু-ক্লেশ নিবারণী সভারও সদস্য ছিলেন। বেথুন সোসাইটি ও ব্রিটিশ ইন্ডিয়া সোসাইটির অন্যতম উদ্যোক্তা ছিলেন প্যারীচাঁদ মিত্র। জ্ঞানান্বেষণ সভার সদস্য হন তিনি ১৮৩৮ সালে। তার ইংরেজি ভাষায় রচিত লেখাসমূহ ছাপা হত ইংলিশম্যান, ইন্ডিয়ান ফিল্ড, ক্যালকাটা রিভিউ, হিন্দু প্যাট্রিয়ট, ফ্রেন্ড অফ ইন্ডিয়া প্রভৃতি পত্রিকায়। তিনি পুলিশি অত্যাচারের বিরুদ্ধে লড়েছিলেন এবং সফলকামও হয়েছিলেন। তিনি স্ত্রী শিক্ষা প্রচারে যথেষ্ট সক্রিয়তার পরিচয় দেন। তিনি বিধবাবিবাহ সমর্থন করতেন। তিনি বাল্যবিবাহ এবং বহুবিবাহের বিরোধিতা করেন। তিনি আমদানি ও রপ্তানি এবং চালের ব্যবসা করে প্রচুর অর্থোপার্জন করেন।
১৮৮৩ সালের ২৩ নভেম্বর তিনি কলকাতায় মারা যান।
শার্ল পেরো

শার্ল পেরো (; ১৬২৮ – ১৭০৩) একজন ফরাসি কবি, সমালোচক, পণ্ডিত, রূপকথার লেখক ছিলেন।
ফ্রান্সের রাজধানী প্যারিসে ১৬২৮ সালে।
তার জীবদ্দশায় তিনি পান্ডিত্যের জন্য এতই বিখ্যাত ছিলেন যে সদস্য পদ তাকে দেওয়া তো হয়ই, এমনকি তাকে এর কর্তাব্যক্তি হিসাবে গন্য করা হত। কিন্তু পৃথিবী জুড়ে তার খ্যাতির মূলে ছিলো তার লেখা কিছু রূপকথা। এসব রূপকথা ইউরোপের নানান দেশে লোকের মুখে মুখে ঘুরত। তিনিই প্রথম ব্যক্তি যিনি এগুলো সঙ্কলন করে ছোটদের বোধগম্য ভাষায় প্রকাশ করেন।
১৭০৩ সালে তিনি প্যারিস শহরে ৭৫ বছর বয়সে পরলোক গমন করেন।
হ্যাড্রন

কণা পদার্থবিজ্ঞানে হ্যাড্রন (/ˈhædrɒn/; গ্রিক ভাষায়: "hadrós", "stout, thick") হলো এক ধরনের যৌগিক কণা যা কোয়ার্ক দিয়ে গঠিত। তড়িৎচুম্বকীয় শক্তির মাধ্যমে যেভাবে অণু ও পরমাণুসমূহ পরস্পরের সাথে যুক্ত থাকে, তেমনি কোয়ার্কও পরস্পরের সাথে সবল নিউক্লীয় বলের সাহায্যে সংবদ্ধ থাকে। হ্যাড্রনকে দুটি শ্রেণীতে ভাগ করা হয়েছেঃ ব্যারিয়ন (তিনটি কোয়ার্ক দিয়ে গঠিত) এবং মেসন (একটি কোয়ার্ক এবং একটি অ্যান্টিকোয়ার্ক দিয়ে গঠিত)।
সবচেয়ে পরিচিত হ্যাড্রনের মধ্যে অন্যতম হলো প্রোটন এবং নিউট্রন (দুটিই ব্যারিয়নশ্রেণীর) যেগুলো পারমাণবিক নিউক্লিয়াসের উপাদান। প্রোটন ছাড়া অন্য সব ধরনের হ্যাড্রন অস্থিতিশীল এবং অন্য ধরনের কণায় পরিবর্তনশীল। সর্বাপেক্ষা জ্ঞাত মেসন হলো পায়োন এবং কায়োন, যেগুলো ১৯৪০-এর শেষার্ধে এবং ১৯৫০-এর প্রথমার্ধে মহাজাগতিক রশ্মি পরীক্ষার সময় আবিষ্কৃত হয়। যদিও এরাই হ্যাড্রনের একমাত্র উদাহরণ নয়; আরও বহু বহু কণা আবিষ্কৃত হয়েছে এবং আবিষ্কারের প্রক্রিয়া চলছে। (দেখুন "ব্যারিয়নের তালিকা" এবং "মেসনের তালিকা")।
অন্যান্য ধরনের হ্যাড্রনও থাকতে পারে, যেমন টেট্রাকোয়ার্ক (অথবা, সাধারণভাবে, exotic meson) এবং পেন্টাকোয়ার্ক (exotic baryon), কিন্তু এদের অস্তিত্বের ব্যাপারে সরাসরি কোনো সমাধানে পৌঁছার মতো প্রমাণ নেই।
আলং

আলং () ভারতের অরুণাচল প্রদেশ রাজ্যের পশ্চিম সিয়াং জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১৯ মিটার (২০৩০ ফুট)।
ভারতের ২০০১ সালের আদমশুমারি অনুসারে আলং শহরের জনসংখ্যা হল ১৬,৮৩৪ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আলং এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
বাসার

বাসার () ভারতের অরুণাচল প্রদেশ রাজ্যের পশ্চিম সিয়াং জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭৯ মিটার (১৮৯৯ ফুট)।
ভারতের ২০০১ সালের আদমশুমারি অনুসারে বাসার শহরের জনসংখ্যা হল ৩৮৩৪ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে বাসার এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
বোমডিলা

বোমডিলা () ভারতের অরুণাচল প্রদেশ রাজ্যের পশ্চিম কামেং জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২১৭ মিটার (৭২৭৩ ফুট)।
ভারতের ২০০১ সালের আদমশুমারি অনুসারে বোমডিলা শহরের জনসংখ্যা হল ৬৬৮৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বোমডিলা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
চ্যাংলাং

চ্যাংলাং () ভারতের অরুণাচল প্রদেশ রাজ্যের চ্যাংলাং জেলার একটি শহর।
ভারতের ২০০১ সালের আদমশুমারি অনুসারে চ্যাংলাং শহরের জনসংখ্যা হল ৬৩৯৪ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে চ্যাংলাং এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
দপোরিজো

ডাপোরিজো () ভারতের অরুণাচল প্রদেশ রাজ্যের উর্ধ সুবানসিড়ি জেলার একটি শহর।
ভারতের ২০০১ সালের আদমশুমারি অনুসারে ডাপোরিজো শহরের জনসংখ্যা হল ১৫,৪৬৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ডাপোরিজো এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
দেওমালি

দেওমালি () ভারতের অরুণাচল প্রদেশ রাজ্যের টিরাপ জেলার একটি শহর।
ভারতের ২০০১ সালের আদমশুমারি অনুসারে দেওমালি শহরের জনসংখ্যা হল ৬০৬০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে দেওমালি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
জয়রামপুর

জয়রামপুর () ভারতের অরুণাচল প্রদেশ রাজ্যের চ্যাংলাং জেলার একটি শহর।
ভারতের ২০০১ সালের আদমশুমারি অনুসারে জয়রামপুর শহরের জনসংখ্যা হল ৫৯১৮ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে জয়রামপুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
খোনসা

খোনসা () ভারতের অরুণাচল প্রদেশ রাজ্যের তিরপ জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২১৫ মিটার (৩৯৮৬ ফুট)।
ভারতের ২০০১ সালের আদমশুমারি অনুসারে খোনসা শহরের জনসংখ্যা হল ৯২২৯ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে খোনসা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
নাহারলাগুন

নাহারলাগুন () ভারতের অরুণাচল প্রদেশ রাজ্যের পাপুম পারে জেলার একটি শহর।
ভারতের ২০০১ সালের আদমশুমারি অনুসারে নাহারলাগুন শহরের জনসংখ্যা হল ২৬,৯১২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে নাহারলাগুন এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
নামসাই

নামসাই () ভারতের অরুণাচল প্রদেশ রাজ্যের লোহিত জেলার একটি শহর।
ভারতের ২০০১ সালের আদমশুমারি অনুসারে নামসাই শহরের জনসংখ্যা হল ১১,৫৮২ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে নামসাই এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
পাসিঘাট

পসিঘাট () ভারতের অরুণাচল প্রদেশ রাজ্যের পূর্ব সিয়াং জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৩ মিটার (৫০১ ফুট)।
ভারতের ২০০১ সালের আদমশুমারি অনুসারে পসিঘাট শহরের জনসংখ্যা হল ২১,৯৭২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে পসিঘাট এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
রইং

রইং () ভারতের অরুণাচল প্রদেশ রাজ্যের দিবাং উপত্যকা জেলার একটি শহর।
ভারতের ২০০১ সালের আদমশুমারি অনুসারে রইং শহরের জনসংখ্যা হল ১০,১০৬ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে রইং এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সেপ্পা

সেপ্পা () ভারতের অরুণাচল প্রদেশ রাজ্যের পূর্ব কামেং জেলার একটি শহর।
ভারতের ২০০১ সালের আদমশুমারি অনুসারে সেপ্পা শহরের জনসংখ্যা হল ১৪,৯৬৫ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে সেপ্পা এর সাক্ষরতার হার বেশি। এই শহরের জনসংখ্যার ২১% হল ৬ বছর বা তার কম বয়সী।
তওয়াং

তাওয়াং () ভারতের অরুণাচল প্রদেশ রাজ্যের তওয়াং জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৬৯ মিটার (৮৭৫৬ ফুট)।
ভারতের ২০০১ সালের জনগণনা অনুসারে তাওয়াং শহরের জনসংখ্যা হল ৪৪৫৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে তাওয়াং এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
তেজু

তেজু () ভারতের অরুণাচল প্রদেশ রাজ্যের লোহিত জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৫ মিটার (৬০৬ ফুট)।
ভারতের ২০০১ সালের আদমশুমারি অনুসারে তেজু শহরের জনসংখ্যা হল ১৫,০১৪ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে তেজু এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
পল গোগাঁ

পল গোগাঁ () (জুন ৭, ১৮৪৮ – মে ৮, ১৯০৩) উনিশ শতকের প্রখ্যাত ফরাসি চিত্রকর। ইম্প্রেশোনিজ্‌ম-উত্তর যুগের চিত্রকলায় তিনি অগ্রগামী ভূমিকা পালন করেন। জীবনের শেষ বছরগুলো তিনি তাহিতি সহ প্রশান্ত মহাসাগরের প্রত্যন্ত বিভিন্ন দ্বীপে অতিবাহিত করেন।
তাঁর কাজগুলো ফরাসি অ্যাভান্ট-গার্ডে এবং পাবলো পিকাসো এবং হেনরি ম্যাটিসির মতো অনেক আধুনিক শিল্পীর কাছে প্রভাবশালী ছিল। পল গোগাঁ শিল্প হিসাবে মৃত্যুর পরে জনপ্রিয় হয়েছিল। আংশিকভাবে "আর্ট ডিলার"য়ের অ্যামব্রয়েস ভোলার্ডের প্রচেষ্টায়। যিনি গোগাঁর কাজের প্রদর্শনী পরিচালনা করেছিলেন এবং প্যারিসে দুটি গুরুত্বপূর্ণ মরণোত্তর প্রদর্শনীর আয়োজনে সহায়তা করেছিলেন।
চিত্রশিল্পী, ভাস্কর, প্রিন্ট মেকার, সিরামিস্ট এবং লেখক হিসাবে গোগাঁ প্রতীকবাদী আন্দোলনের একটি গুরুত্বপূর্ণ ব্যক্তিত্ব ছিলেন। তাঁর চিত্রগুলিতে যে বিষয়গুলির অন্তর্নিহিত অর্থের প্রকাশ পায়েছে তা পৌরাণিক। তিনি চিত্রগুলো মূলত কাঠের খোদাই করাই প্রধান ছিলো।
সাম্প্রতিক বছরগুলিতে, ফরাসী পলিনেশিয়ায় নির্মিত তাঁর বৈকল্পিক শিল্পকর্মের সমালোচনা এবং অপ্রাপ্ত বয়সী মেয়েদের সাথে তাঁর সম্পর্কের কারণে গোঁগা আর্ট গ্যালারীগুলির বিতর্কিত ব্যক্তিতে পরিণত হয়েছেন।
পল গোগাঁ জন্ম ১৮ ই জুন, ১৮৪৮ সালে। তাঁর জন্মের বছরেই পুরো ইউরোপে বিপ্লবী উত্থান শুরু হয়ে যায়। তাঁর বাবা ৩৪ বছর বয়সী উদার সাংবাদিক, তিনি অর্লানসে বসবাসকারী উদ্যোক্তাদের পরিবার থেকে এসেছিলেন। তিনি যে পত্রিকার জন্য লিখেছিলেন সেটিকে ফরাসী সরকারের কর্তৃপক্ষ দ্বারা বন্ধ করা হলে তিনি ফ্রান্স ছেড়ে পালাতে বাধ্য হন।
পল গোগাঁ ফ্রান্সে "La Chapelle-Saint-Mesmin" পড়াশুনা করেন। তিনি সেই স্কুলে তিন বছর কাটিয়েছেন। চৌদ্দ বছর বয়সে তিনি প্যারিসের লরিওল ইনস্টিটিউটে একটি নেভাল প্রিপারেটরি স্কুলে পড়াশুনা শুরু করেন। ১৮৭১ সালে, গোগাঁ প্যারিসে ফিরে আসেন যেখানে তিনি স্টকব্রোকার হিসাবে চাকরি অর্জন করেছিলেন।
১৮৭৩ সালে, তিনি একটি ডেনিশ মহিলা Mette-Sophie Gadকে (১৮৫০-১৯২০) বিয়ে করেছিলেন। বিয়ের পরে ১০ বছরে ৫টি সন্তান জন্মে এই দম্পতির ঘরে। গোগাঁ ফুলটাইম চিত্রশিল্পীর জীবন বেছে নেওয়াতে বিয়ের ১১ বছের পরে মধ্যবিত্ত পরিবার এবং বিবাহ বিচ্ছেদ ঘটে। ১৮৮৫ সালে তিনি প্যারিসে চলে যান কারণ তার পরিবার তার সাথে থাকতে চান নি। তাদের যোগাযোগ ছিলও ১৮৯১ সাল পর্যন্ত কিন্তু ১৮৯৪ সালে চূড়ান্ত সিদ্ধান্ত হয় 'তারা আর এক সাথে থাকবে না'।
১৯০৩ সালে তিনি স্বাধীনতা আন্দোলনের প্রচারের সাথে যুক্ত হন। ক্যালভারি নামে একজন তার নামে যৌন নিপীড়নের অভিযোগ করেন। এরজন্য ১৯০৩ সালের ২ মার্চ ৩ মাসের জন্য গোঁগার কারাদণ্ড হয়। এই সময় পল গোগাঁ অত্যন্ত দুর্বল এবং প্রচন্ড ব্যথায় ছিলেন তারপরে তাকে মরফিন ঔষুধ ব্যবহারের জন্য দেওয়া হয়। ১৯০৩ সালের ৮ ই মে হঠাৎ তাঁর মৃত্যু হয়।
মৃত্যুর আগ পর্যন্ত পল গঁগ্যাকে চিত্রশিল্পী হিসেবে কেউ সেভাবে মূল্যায়ন করেনি। কিন্তু ১৯০৩ সালে ফরাসি ‘পোস্ট-ইমপ্রেশনিস্ট’ এই শিল্পীর মৃত্যুর পরই তার কদর বেড়ে যায়। ১৮৯২ সালে অমর তৈলচিত্র ‘নাফেয়া ফা ইপোইপো’ (হোয়েন উইল ইউ ম্যারি) ছবিটি আঁকেন গঁগ্যা। এ ছবিতে তিনি তাহিতি দ্বীপের দুই নারীর প্রতিমূর্তি অঙ্কন করেন। ১৮৯১ সালে প্রথমবারের মতো তাহিতি দ্বীপে গিয়ে এই ছবির রসদ জোগাড় করেছিলেন গঁগ্যা।
২০১৪ সালে সুইস ব্যবসায়ী রুডলফ স্টায়েচলিনের কাছ থেকে নিলামে ২১ কোটি ২০ লাখ ডলারে (বাংলাদেশি মুদ্রায় ১৭৫৭ কোটি টাকার বেশি) ছবিটি কিনে নেয় কাতারের রাজপরিবার।
সাহিত্যিক নারায়ণ সান্যাল তার জীবনের ছায়ায় ইতিহাসভিত্তিক উপন্যাস 'আবার যদি ইচ্ছা করো' রচনা করেছেন। সেখানে তার নাম গগন পাল। অপর চিত্রকর ভ্যান গখ, পরিচিত হয়েছেন 'চন্দ্রভান গর্গ নামে।
কামিই পিসারো

কামিই পিসারো () উনিশ শতকের প্রখ্যাত ফরাসি চিত্রকর। অন্তর্মুদ্রাবাদ ধারার চিত্রকলায় তিনি অগ্রগণ্য ভূমিকা পালন করেন।
ম্যাড ম্যাক্স

ম্যাড ম্যাক্স জর্জ মিলার পরিচালিত ১৯৭৯ সালের অস্ট্রেলীয় বিজ্ঞান কল্পকাহিনিমূলক মারপিটধর্মী চলচ্চিত্র। ছবিটিতে নাম ভূমিকায় অভিনয় করেছিলেন মেল গিবসন। ছবিটির কাহিনি লিখেছেন মিলার, জেমস ম্যাকুসল্যান্ড, ও বায়রন কেনেডি। মাত্র ৩০০,০০০ অস্ট্রেলীয় ডলারে নির্মিত এই ছবিটি সারা বিশ্বে ১০০ মিলিয়ন অস্ট্রেলীয় ডলারের ব্যবসা করে। ১৯৯৯ এর দি ব্লেয়ার উইচ প্রজেক্ট নির্মিত হওয়ার পূর্বে ম্যাড ম্যাক্সই ছিল আয়-ব্যয় এর আনুপাতিক হিসাবে সবচেয়ে ব্যবসা সফল ছবি।
ছবিটির কাহিনী মূলতঃ প্রলয় পরবর্তী (post-apocalyptic) অরাজক পরিস্থিতি নিয়ে। উত্তর আমেরিকাতে এটি ১৯৮০ সালে মুক্তি পায়। ম্যাড ম্যাক্স ধারাবাহিকের আরো তিনটি ছবি নির্মিত হয় - "ম্যাড ম্যাক্স টু" (১৯৮২), "বিয়ন্ড থান্ডারডোম" (১৯৮৫) ও "" (২০১৫)।
কুর্ট গ্যোডেল

কুর্ট গ্যোডেল () (২৮শে এপ্রিল, ১৯০৬, ব্যর্‌নো, তৎকালীন অস্ট্রিয়া-হাঙ্গেরি, বর্তমান চেক প্রজাতন্ত্র – ১৪ই জানুয়ারি, ১৯৭৮, প্রিন্সটন, নিউ জার্সি, যুক্তরাষ্ট্র) একজন অস্ট্রীয়-মার্কিন যুক্তিবিদ, গণিতবিদ, ও গণিতের দার্শনিক।
গ্যোডেল ইতিহাসের অন্যতম গুরুত্বপূর্ণ যুক্তিবিদ। তার কাজ বিংশ শতাব্দীর বৈজ্ঞানিক ও দার্শনিক চিন্তাধারায় অসামান্য প্রভাব ফেলে। গ্যোডেলের সমসাময়িক গণিতবিদ বার্ট্রান্ড রাসেল, আলফ্রেড নর্থ হোয়াইটহেড ও ডাভিড হিলবের্ট যুক্তিবিজ্ঞান ও সেটতত্ত্বের সাহায্যে গণিতের ভিত্তি অনুধাবন করার চেষ্টা করছিলেন।
গ্যোডেল তার দুটি অসম্পূর্ণতা উপপাদ্যের জন্য বিখ্যাত, যেগুলো তিনি মাত্র ২৫ বছর বয়সে, ইউনিভার্সিটি অফ ভিয়েনা থেকে ডক্টরেট পাওয়ার মাত্র এক বছরের মধ্যে, ১৯৩১ সালে প্রকাশ করেন। এই দুইটি উপপাদ্যের মধ্যে যেটি বেশি বিখ্যাত, সেটি বলে যে স্বাভাবিক সংখ্যাগুলির পাটীগণিত (অর্থাৎ পেয়ানো পাটীগণিত) ব্যাখ্যা করতে পারে, এরকম শক্তিশালী যেকোন স্বসংগত (self-consistent) পুনরাবৃত্তিমূলক স্বতঃসিদ্ধ ব্যবস্থার জন্য স্বাভাবিক সংখ্যা বিষয়ে এমন সব সত্য প্রস্তাবনা (true propositions) আছে, যে প্রস্তাবনাগুলি ঐ স্বতঃসিদ্ধগুলি থেকে উপনীত হওয়া সম্ভব নয়। এই উপপাদ্যটি প্রমাণ করার জন্য গ্যোডেল গ্যোডেল সংখ্যায়ন নামের একটি কৌশল বের করেন।
গ্যোডেল আরও দেখান যে অনবচ্ছেদ অনুকল্প (continuum hypothesis) সেট তত্ত্বের স্বীকৃত স্বতঃসিদ্ধগুলির সাহায্যে অপ্রমাণিত (disprove) করা সম্ভব নয়। এছাড়াও তিনি প্রমাণ তত্ত্বে গুরুত্বপূর্ণ অবদান রাখেন; চিরায়ত যুক্তিবিজ্ঞান, প্রাতিষ্ঠানিক যুক্তিবিজ্ঞান ও মোডাল যুক্তিবিজ্ঞানের মধ্যকার সম্পর্ক তিনি পরিষ্কারভাবে দেখিয়ে দেন।
পিয়ের দ্য ফার্মা

পিয়ের দ্য ফের্মা () (৩১ অক্টোবর থেকে ৬ ডিসেম্বর ১৬০৭ এর মধ্যে - ১২ জানুয়ারি ১৬৬৫) সপ্তদশ শতকের ফরাসি গণিতবিদ। ১৬৩৭ সালে তিনি একটি গাণিতিক উপপাদ্য প্রস্তাব করেন যেটি পরবর্তীতে ফের্মার শেষ উপপাদ্য হিসেবে পরিচিতি লাভ করে। ফের্মার মৃত্যুর পর তিন শতাব্দীরও অধিক সময় ধরে গণিতবিদরা এটি প্রমাণ করার চেষ্টা করেন। অবশেষে ১৯৯৫ সালে ইংরেজ গণিতবিদ অ্যান্ড্রু ওয়াইল্‌স উপপাদ্যটি প্রমাণ করতে সক্ষম হন।
ফের্মার কাজ থেকে পরবর্তী সময়ে ক্যালকুলাসের জন্ম হয়েছে বলে ধারণা করা হয়। কয়েকটি বিশেষ কাজের জন্য তাকে আলাদাভাবে স্বীকৃতি দেওয়া হয়। এর মধ্যে রয়েছে একটি বক্র রেখার সর্বোচ্চ ও সর্বনিন্ম বিন্দুর স্থানাঙ্ক নির্ণয় যা কিনা সে সময় অন্তরকলন জানা না থাকায় সহজ ছিল না। সংখ্যাতত্ত্বে তার গুরুত্বপূর্ণ অবদান রয়েছে।
আন্দোনি গইকোয়চিয়া

আন্দোনি গইকোয়চিয়া একজন প্রাক্তন স্পেনীয় ফুটবল খেলোয়াড়। তিনি আশির দশক ও নব্বইয়ের দশকে খেলতেন। রক্ষনভাগের ভীতিপ্রদ খেলোয়াড় হিসেবে তিনি পরিচিত ছিলেন। প্রতিপক্ষের খেলোয়াড়দের উপর বিপজ্জনক ফাউল করার প্রবণতা থেকে তার ডাক নাম হয় বিলবাও-এর কসাই (Butcher of Bilbao)। 
এক খেলায় তিনি ডিয়েগো ম্যারাডোনার পা ভেঙ্গে দিয়েছিলেন।
এর্ডশ সংখ্যা

এর্ডশ সংখ্যা প্রয়াত গণিতবিদ পল এর্ডশের সম্মানে তৈরি করা একটি সংখ্যা, যা গাণিতিক প্রবন্ধ রচনায় রচয়িতা ও এর্ডশের মধ্যকার "সহযোগিতা-দূরত্ব" নির্দেশ করে।
কোন লেখকের এর্ডশ সংখ্যা নিচের পৌনঃপুনিক (recursive) সংজ্ঞার সাহায্যে বের করা হয়:
এর্ডশ তার জীবদ্দশায় প্রায় ১৫০০ গাণিতিক প্রবন্ধ লেখেন, যাদের বেশিরভাগেই সহ-রচয়িতা ছিলেন। এর মধ্যে ৫০৯ জন তার সরাসরি সহযোগী ছিলেন; এঁদের এর্ডশ সংখ্যার মান ১। এর্ডশের সরাসরি সহযোগীদের সাথে (কিন্তু এর্ডশের সাথে নয়) যারা কাজ করে গবেষণাপত্র প্রকাশ করেছেন, তাদের এর্ডশ সংখ্যা ২ (৬,৯৮৪ জন গণিতবিদ), ইত্যাদি। যে লেখকের এর্ডশের সাথে এ ধরনের কোন সহযোগিতার অস্তিত্ব নেই, তার এর্ডশ সংখ্যার মান অসীম।
একবিংশ শতাব্দীর শুরুতে হিসাব করে দেখা গেছে, সব কর্মরত গণিতবিদের মধ্যে যাদের সসীম এর্ডশ সংখ্যা আছে, তাদের এর্ডশ সংখ্যার মান ১৫ পর্যন্ত হতে পারে, যেখানে এর্ডশ সংখ্যার মধ্যমান ৫ ও গড় এর্ডশ সংখ্যার মান ৪.৬৫; সসীম এর্ডশ সংখ্যাবিশিষ্ট প্রায় সবারই একটি এর্ডশ সংখ্যা আছে যার মান ৮-এর কম।
কিয়ার্স্টন ডান্‌স্ট

কিয়ার্স্টন ক্যারোলিন ডান্‌স্ট (; ; জন্ম: ৩০ এপ্রিল ১৯৮২) একজন মার্কিন অভিনেত্রী, মডেল ও সঙ্গীতশিল্পী। তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার জয় এবং একটি একাডেমি পুরস্কার, একটি প্রাইমটাইম এমি পুরস্কার ও চারটি গোল্ডেন গ্লোব পুরস্কারের মনোনয়ন সহ একাধিক পুরস্কার ও সম্মাননা অর্জন করেছেন। উডি অ্যালেনের অমনিবাস চলচ্চিত্র "নিউ ইয়র্ক স্টোরিজ" (১৯৮৯)-এর স্বল্পদৈর্ঘ্য চলচ্চিত্র "ওডিপাস রেকস" দিয়ে তার অভিনয় জীবন শুরু হয়। মাত্র বারো বছর বয়সে তিনি "ইন্টারভিউ উইথ দ্য ভ্যাম্পায়ার" চলচ্চিত্রে শিশু ভ্যাম্পায়ার ক্লাউডিয়া চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি "লিটল উইমেন" (১৯৯৪) ও কল্পনাধর্মী "জুমানজি" ও "স্মল সোলজার্স (১৯৯৮) চলচ্চিত্রে অভিনয় করেন।
ডান্‌স্ট ১৯৯০-এর দশকের শেষভাগে কয়েকটি কিশোর চলচ্চিত্রে প্রধান চরিত্রে অভিনয় করেন, তন্মধ্যে রয়েছে রাজনৈতিক ব্যঙ্গধর্মী "ডিক" (১৯৯৯), সোফিয়া কোপলা পরিচালিত নাট্যধর্মী "দ্য ভার্জিন সুইসাইডস" (১৯৯৯)। ২০০০ সালে তিনি চিয়ারলিডিং চলচ্চিত্র "ব্রিং ইট অন" চলচ্চিত্রে প্রধান চরিত্রে অভিনয় করেন, যেটি কাল্ট ক্লাসিক তকমা লাভ করে। তিনি স্যাম রেইমির "স্পাইডার-ম্যান" (২০০২) এবং এর অনুবর্তী পর্ব "স্পাইডার-ম্যান ২" (২০০৪) ও "স্পাইডার-ম্যান ৩" (২০০৭) চলচ্চিত্রসমূহে স্পাইডার-ম্যানের ভালোবাসার পাত্রী মেরি জেন ওয়াটসন-এর ভূমিকায় অভিনয় করে আরও পরিচিতি অর্জন করেন। এরপর "ইটার্নাল সানশাইন অব দ্য স্পটলেস মাইন্ড" (২০০৪)-এর পার্শ্ব চরিত্রে এবং ক্যামেরন ক্রোর বিয়োগান্তক-রম্য চলচ্চিত্র "এলিজাবেথটাউন" (২০০৫) ও সোফিয়া কোপলার "মারি অঁতোয়ানেত" (২০০৬) চলচ্চিত্রে নাম ভূমিকায় অভিনয় করে কর্মজীবনে আরও উন্নতি করেন।
২০১১ সালে ডান্‌স্ট লার্স ফন ট্রায়ারের বিজ্ঞান কল্পকাহিনী নাট্যধর্মী "মেলানকোলিয়া" চলচ্চিত্রে হতাশাগ্রস্ত নব্যবিবাহিত চরিত্রে অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। ২০১৫ সালে তিনি এফএক্সের ধারাবাহিক "ফারগো"-তে পেগি ব্লুমকোয়েস্ট চরিত্রে অভিনয় করে একটি প্রাইমটাইম এমি পুরস্কারের মনোনয়ন লাভ করেন। তিনি এরপর "হিডেন ফিগারস" (২০১৬) চলচ্চিত্রে পার্শ্ব চরিত্রে এবং "দ্য বিগাইল্ড" (২০১৭) চলচ্চিত্রে প্রধান চরিত্রে অভিনয় করেন। তিনি ব্ল্যাক কমেডি ধারাবাহিক "অন বিকামিং আ গুড ইন সেন্ট্রাল ফ্লোরিডা" (২০১৯)-এ অভিনয় করে তার তৃতীয় গোল্ডেন গ্লোব পুরস্কারের মনোনয়ন লাভ করেন। তিনি মনস্তাত্ত্বিক নাট্যধর্মী "দ্য পাওয়ার অব দ্য ডগ" (২০২১) চলচ্চিত্রে অভিনয় করে তার প্রথম একাডেমি পুরস্কার ও চতুর্থ গোল্ডেন গ্লোব পুরস্কারের মনোনয়ন লাভ করেন।
ডান্‌স্ট ১৯৮২ সালের ৩০শে এপ্রিল নিউ জার্সির পয়েন্ট প্লিজেন্টে জন্মগ্রহণ করেন। তার পিতা ক্লাউস হেরমান ডান্‌স্ট সিমেন্সে চিকিৎসা সেবে নির্বাহী ছিলেন এবং মাতা ইনেৎস রুপ্রেচট লুফথানসার ফ্লাইট অ্যাটেন্ড্যান্ট ছিলেন। তার মা একজন চিত্রশিল্পী ও চিত্রশালার মালিক ছিলেন। তার ছোট ভাইয়ের নাম ক্রিস্টিয়ান। ডান্‌স্টের পিতা একজন জার্মান। তার পৈতৃক নিবাস হামবুর্গ। তার মা নিউ জার্সিতে জন্মগ্রহণকারী জার্মান মার্কিন ও সুয়েডীয় বংশোদ্ভূত।
স্কার্লেট জোহ্যানসন

স্কার্লেট ইনগ্রিড জোহ্যানসন (ইংরেজি: Scarlett Johansson /dʒoʊˈhænsən/; জন্ম: ২২ নভেম্বর, ১৯৮৪) একজন মার্কিন চলচ্চিত্র অভিনেত্রী ও গায়িকা। তিনি ২০১৪ থেকে ২০১৬ সালে বিশ্বের সর্বোচ্চ বেতনভোগী অভিনেত্রী ছিলেন, ফোর্বস সাময়িকীর সেরা ১০০ বিনোদনদাতার তালিকায় কয়েকবার অন্তর্ভুক্ত হন এবং তার নামে হলিউড ওয়াক অব ফেমে একটি তারকা রয়েছে। নিউ ইয়র্ক সিটির ম্যানহাটনে জন্ম ও বেড়ে ওঠা জোহ্যানসন শৈশব থেকে অভিনেত্রী হওয়ার আকাঙ্ক্ষা লালন করেন এবং অফ-ব্রডওয়ের একটি মঞ্চনাটকে শিশু অভিনেত্রী হিসেবে অভিনয় করেন। তার চলচ্চিত্র অভিষেক হয় ফ্যান্টাসিধর্মী হাস্যরসাত্মক "নর্থ" (১৯৯৪) চলচ্চিত্র দিয়ে। ১৯৯৬ সালে তিনি "ম্যানি অ্যান্ড লো" (১৯৯৬) চলচ্চিত্রে অভিনয়ের জন্য একটি ইন্ডিপেন্ডেন্ট স্পিরিট পুরস্কারের মনোনয়ন লাভ করেন। জোহ্যানসন "দ্য হর্স হুইস্পারার" (১৯৯৮) চলচ্চিত্রে অভিনয়ের মধ্য দিয়ে প্রসিদ্ধি লাভ করেন এবং তার প্রথম সফল চলচ্চিত্র ভূমিকা ছিল "ঘোস্ট ওয়ার্ল্ড" (২০০১) চলচ্চিত্রের রেবেকা চরিত্র।
২০০৩ সালে তিনি প্রাপ্তবয়স্ক অভিনেত্রীর ভূমিকায় অবতীর্ণ হন। এ বছর "লস্ট ইন ট্রান্সলেশন" ও "গার্ল উইথ আ পার্ল ইয়ারিং" ছবি দুটিতে বহুল-আলোচিত ও সমালোচক কর্তৃক সমাদৃত চরিত্রে অভিনয়ের জন্য তিনি দুটি গোল্ডেন গ্লোব পুরস্কারের মনোনয়ন পান। এছাড়া "আ লাভ সং ফর ববি লং" (২০০৪) চলচ্চিত্রে কিশোরী চরিত্রে এবং মনস্তাত্ত্বিক থ্রিলারধর্মী "ম্যাচ পয়েন্ট" (২০০৫) চলচ্চিত্রে যৌন আবেদনময়ী একটি চরিত্রে অভিনয়ের জন্য তিনি আরও দুটি গোল্ডেন গ্লোব পুরস্কারের মনোনয়ন লাভ করেন। এই সময়ের তার আর কয়েকটি চলচ্চিত্র হন "দ্য প্রেস্টিজ" (২০০৬), হাস্যরসাত্মক নাট্যধর্মী "ভিকি ক্রিস্টিনা বার্সেলোনা" (২০০৮)। পাশাপাশি তিনি "অ্যানিহোয়ার আই লে মাই হেড" (২০০৮) ও "ব্রেক আপ" (২০০৯) শীর্ষক দুটি গানের অ্যালবাম প্রকাশ করেন। দুটি অ্যালবামই বিলবোর্ড ২০০ তালিকায় অন্তর্ভুক্ত হয়। তিনি মার্ভেল সিনেমাটিক ইউনিভার্স এ নাতাশা রোমানফ / ব্ল্যাক উইডো চরিত্রের অভিনয় করছেন ।
স্কার্লেট ইনগ্রিড জোহ্যানসন ১৯৮৪ সালের ২২শে নভেম্বর নিউ ইয়র্ক সিটির ম্যানহাটন বরায় জন্মগ্রহণ করেন। তার পিতা কার্স্টেন ওলাফ জোহ্যানসন একজন স্থপতি, যিনি ডেনমার্কের কোপেনহেগেনে জন্মগ্রহণ করেছিলেন এবং তার পিতামহ এইনার জোহ্যানসন ছিলেন একজন শিল্পকলার ইতিহাসবেত্তা, চিত্রনাট্যকার এবং চলচ্চিত্র পরিচালক, তার পিতা ছিলেন সুয়েডীয়। স্কার্লেটের মাতা মেলানি স্লোয়ান একজন প্রযোজক, তিনি পোল্যান্ড ও রাশিয়ার আশেকনাজি ইহুদি পরিবারে জন্মগ্রহণ করেছিলেন, যার নামের শেষাংশ ছিল মূলত শ্লামবের্গ। স্কার্লেট নিজেকে ইহুদি বলে দাবী করেন। তার বড় বোন ভানেসাও একজন অভিনেত্রী; তার বড় ভাই আদ্রিয়ান এবং তার যমজ ভাই হান্টার। স্কার্লেটের পিতার প্রথম বিবাহের পক্ষ থেকে তার ক্রিশ্চিয়ান নামে একজন বৈমাত্রেয় বড় ভাই রয়েছেন। তার মার্কিন ও ডেনীয় দ্বৈত নাগরিকত্ব রয়েছে।
বিলি বব থর্নটন

বিলি বব থর্নটন (; ৪ আগস্ট ১৯৫৫) হলেন একজন মার্কিন অভিনেতা, চলচ্চিত্র নির্মাতা, গায়ক, গীতিকার। তার উল্লেখযোগ্য ছায়াছবির মধ্যে রয়েছে স্লিং ব্লেড, এ সিম্পল প্ল্যান এবং মনস্টার্স বল।
থর্নটন একাডেমি অব সায়েন্স ফিকশন, ফ্যান্টাসি অ্যান্ড হরর ফিল্মস থেকে প্রেসিডেন্টস অ্যাওয়ার্ডস ও ন্যাশনাল বোর্ড অব রিভিউ থেকে একটি বিশেষ কৃতিত্ব পুরস্কার অর্জন করেন এবং হলিউড ওয়াক অব ফেমে তার নামে একটি তারকা খচিত হয়। তিনি তিনটি একাডেমি পুরস্কারের মনোনয়ন লাভ করেন এবং শ্রেষ্ঠ উপযোগকৃত চিত্রনাট্য বিভাগে একটি একাডেমি পুরস্কার অর্জন করেন। এছাড়া তিনি একটি এমি পুরস্কারে মনোনীত হন, চারটি গোল্ডেন গ্লোব পুরস্কারের মনোনয়ন থেকে দুটি পুরস্কার লাভ করেন এবং তিনটি স্ক্রিন অ্যাক্টরস গিল্ড পুরস্কারে মনোনীত হন।
বিলি বব থর্নটন ১৯৫৫ সালের ৪ঠা এপ্রিল আর্কানসাসের হট স্প্রিংসে জন্মগ্রহণ করেন। তার পিতা উইলিয়াম রেমন্ড "বিলি রে" থর্নটন (নভেম্বর ১৯২৯ - আগস্ট ১৯৭৪) ছিলেন হাই স্কুলের ইতিহাসের শিক্ষক ও বাস্কেটবল কোচ এবং তার মাতা ভার্জিনিয়া রবার্টা (জন্মনাম: ফকনার, মৃত্যু ২৯ জুলাই ২০১৭)। তার ভাই জিমি ডন (এপ্রিল ১৯৫৮ - অক্টোবর ১৯৮৮) ছিলেন একজন গীতিকার। তিনি একাধিক গান রচনা করেছেন, যার মধ্যে দুটি গান ("আইল্যান্ড অ্যাভিনিউ" ও "এমিলি") থর্নটন তার একক অ্যালবামের জন্য রেকর্ড করেছিলেন। পিতার দিক থেকে থর্নটনের পূর্বপুরুষগণ আইরিশ ছিলেন।
থর্নটন প্রথম চলচ্চিত্রে অভিনয় করেন ১৯৮০-এর দশকে "সাউথ অব রেনো" চলচ্চিত্রে। এতে তিনি রেস্তোরাঁয় কাউন্টারের দাঁড়ানো একজন ব্যক্তির চরিত্রে ক্ষণিক সময়ের জন্য অভিনয় করেন। ১৯৯৬ সালে তিনি স্বাধীন চলচ্চিত্র "স্লিং ব্লেড" রচনা ও পরিচালনা করে এবং এতে শ্রেষ্ঠাংশে অভিনয় করেন। এটি "সাম ফোকস কল ইট আ স্লিং ব্লেড" স্বল্পদৈর্ঘ্য চলচ্চিত্রের বিস্তৃত রূপ। "স্লিং ব্লেড" ছবিটি আন্তর্জাতিকভাবে সমাদৃত হয় এবং থর্নটন তার চিত্রনাট্যের জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার, রাইটার্স গিল্ড অব আমেরিকা পুরস্কার ও এডগার পুরস্কার লাভ করেন। এছাড়া তিনি তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
১৯৯০ সালে থর্নটন গায়ক-গীতিকার হিসেবে আবির্ভূত হন। তিনি ২০১১ সালে রক অ্যালবাম "প্রাইভেট রেডিও" প্রকাশ করেন। পরবর্তীকালে তিনি আরও তিনটি অ্যালবাম - "দ্য এজ অব দ্য ওয়ার্ল্ড" (২০০৩), "হোবো" (২০০৫), ও "বিউটিফুল ডোর" (২০০৭) প্রকাশ করেন।
বাংলা (দ্ব্যর্থতা নিরসন)

এটি একটি দ্ব্যর্থতা নিরসনকারী পৃষ্ঠা।
বাংলা শব্দটি দ্বারা ভৌগোলিক ও নৃ-ভাষাগত দক্ষিণ এশিয়া অঞ্চলের বঙ্গ ভূমি অথবা সংক্ষেপে স্বাধীন সার্বভৌম রাষ্ট্র বাংলাদেশ ও ভারতবর্ষের অন্তর্গত পশ্চিমবঙ্গ কে বোঝানো হয়। তাছাড়া বৃহত্তর বঙ্গীয় এলাকার বাঙালি জাতির মুখের ভাষা কেও বাংলা নামে অবহিত করা হয়।
নিম্নলিখিত নিবন্ধগুলিও বাংলা নামে অভিহিত হতে পারে:
বরিশাল

বরিশাল বাংলাদেশের দক্ষিণাঞ্চলের একটি প্রধান শহর। এটি বরিশাল বিভাগের অন্তর্গত ও একই সাথে জেলা ও বিভাগীয় সদর দপ্তর। কীর্তনখোলা নদীর তীরে মোগল আমলে স্থাপিত লবণচৌকি গিরদে বন্দর কে কেন্দ্র করে এ শহর গড়ে ওঠে ও ১৮০১ সালে বরিশালে তৎকালীন বাকেরগঞ্জ জেলার সদর দপ্তর স্থাপিত হলে, শহর হিসেবে এর ব্যাপক গুরুত্ব বাড়ে। বরিশালকে বলা হতো প্রাচ্যের ভেনিচ। খাদ্যশস্য উৎপাদনের একটি মূল উৎস এই বৃহত্তর বরিশাল। বরিশালে একটি নদীবন্দর রয়েছে যেটি দেশের অন্যতম প্রাচীন, দ্বিতীয় বৃহত্তম ও গুরুত্বপূর্ণ একটি নদীবন্দর। ডিজিটাল জনশুমারী ও গৃহগণনা-২০২২ অনুযায়ী বরিশাল আয়তনে দেশের ১০ম এবং জনসংখ্যায় ১২তম বৃহত্তর মহানগর।
বরিশাল অঞ্চল সুপ্রাচীনকালে "বাঙ্গালা" নামে পরিচিত ছিল, যেটি বর্তমান অবিভক্ত বঙ্গ অঞ্চলেরও অন্যতম একটি নাম। এই অঞ্চলটি প্রাচীন বৈদিক বঙ্গ জনজাতির প্রধান আবাসস্থল ছিল। চন্দ্র রাজবংশের বঙ্গ রাজ্যের এই অঞ্চলটি জয় করার পর প্রাক-মধ্যযুগে এটি চন্দ্রদ্বীপ নামে পরিচিত হয়। মুসলিম যুগে প্রচলিত 'বাকলা' নামটি প্রাচীন 'বাঙ্গালা' নামেরই অপভ্রংশ রূপ হিসেবে বিবেচনা করা হয়। বরিশাল নামকরণ সম্পর্কে বিভিন্ন মতভেদ রয়েছে। এক কিংবদন্তি থেকে জানা যায় যে, পূর্বে এখানে খুব বড় বড় শাল গাছ জন্মাতো, আর এই বড় শাল গাছের কারণে (বড়+শাল) বরিশাল নামের উৎপত্তি। খাল বিল জলাভূমিতে ভরা বরিশালে যাতায়াতের অসুবিধাকে মাথায় রেখে চালু হয়েছে কথা "আইতে শাল যাইতে শাল, তার নাম বরিশাল"। কেউ কেউ দাবি করেন, পর্তুগীজ বেরি ও শেলির প্রেমকাহিনীর জন্য বরিশাল নামকরণ করা হয়েছে। অন্য এক কিংবদন্তি থেকে জানা যায় যে, গিরদে বন্দরে (গ্রেট বন্দর) ঢাকার নবাবদের বড় বড় লবণের গোলা ও চৌকি ছিল। ইংরেজ ও পর্তুগীজ বণিকরা বড় বড় লবণের চৌকিকে 'বরিসল্ট' বলতো। অথাৎ বরি (বড়) + সল্ট (লবণ) = বরিসল্ট। আবার অনেকের ধারণা এখানকার লবণের দানাগুলো বড় বড় ছিল বলে "বরিসল্ট" বলা হতো। পরবর্তিতে বরিসল্ট শব্দটি পরিবর্তিত হয়ে বরিশাল নামে পরিচিতি লাভ করে।
বরিশাল জেলা ২১ ডিগ্রি থেকে ২৩ ডিগ্রি উত্তর অক্ষাংশ এবং ৮৯ ডিগ্রি থেকে ৯১ ডিগ্রি পূর্ব দ্রাঘিমায় অবস্থিত। বরিশাল শহর এর আয়তন ৯৩.৬৩ বর্গ কিমি।
২০১১ সালের আদমশুমারি অনুযায়ী বরিশাল মহানগরীয় অঞ্চলে বসবাসরত জনসংখ্যা ৩,২৮,২৭৮ জন। মোট জনসংখ্যার ৫১.৬৩% পুরুষ এবং ৪৮.৩৭% নারী। বরিশালের নগরবাসীর মধ্যে সাক্ষরতার হার ৭৫.৩%, যা জাতীয় গড় সাক্ষরতা ৫৬.৫% এর তুলনায় অনেক বেশি।
বরিশালের মোট জনসংখ্যার ৮৯.৩০% মুসলিম, যার মধ্যে অধিকাংশ সুন্নি ইসলামের হানাফি মাযহাবের অনুসারী, ৯.৭% হিন্দু, ০.৯৮% খ্রিষ্টান এবং ০.০১% বৌদ্ধ ধর্মের অনুসারী। বরিশাল শহরে মসজিদের সংখ্যা ৩৫০, গির্জার সংখ্যা ৫, এবং মন্দিরের সংখ্যা ২০ এর বেশি।
২০১৫ সাল থেকে বরিশালের সংখ্যালঘু ক্যাথলিকদের নিজস্ব রোমান ক্যাথলিক ডায়োসিজ (বিশপের এলাকা) রয়েছে।
দৈনিক দক্ষিণাঞ্চল, দৈনিক পল্লী অঞ্চল, দৈনিক শাহনামা, দৈনিক বাংলার বনে, দৈনিক আজকের বার্তা, দৈনিক আজকের পরিবর্তন, দৈনিক মতবাদ, দৈনিক সত্য সংবাদ, দৈনিক বরিশাল বার্তা, দৈনিক ভোরের অঙ্গিকার, দৈনিক বরিশাল প্রতিদিন, দৈনিক বিপ্লবী বাংলাদেশ, দৈনিক আজকের বরিশাল, দৈনিক আজকের সময়ের বার্তা, দৈনিক বাংলাদেশ বানী, দৈনিক আজকের তালাশ, দৈনিক বরিশালের ভোরের আলো, দৈনিক বরিশালের আজকাল, দৈনিক কলমের কণ্ঠ, বরিশাল ক্রাইম নিউজ, দৈনিক বরিশালের আলো।
বাকেরগঞ্জ পরিক্রমা, চিরন্তন বাংলা, উপকূল
ইদ্রিস

ইদ্রিস () যিনি মুসলমানদের নিকট হযরত ইদ্রিস (আঃ) নামে পরিচিত, ইসলামী ইতিহাস অনুসারে মানবজাতির উদ্দেশ্যে প্রেরিত তৃতীয় নবী। মুসলমানদের বিশ্বাস অনুসারে তিনি ইসলামের প্রথম নবী আদমের পর স্রষ্টার নিকট হতে নবীত্ব লাভ করেন। তার জন্মস্থান নিয়ে মতভেদ রয়েছে। কারো মতে তিনি ইরাকের বাবেলে জন্মগ্রহণ করেন। আবার কারো মতে তিনি মিশরে জন্মগ্রহণ করেন। ধারণা করা হয়, বাইবেলে উল্লেখিত হনোক (Enoch) ব্যক্তিটি তিনিই।হযরত আদম আলাই সালাম এর পরের তৃতীয় নবী হযরত ইদ্রিস আলাইহিস সালাম 
ইসলামি ভাষ্যমতে ইসলামের নবী মুহাম্মাদ মিরাজের রাতে চতুর্থ আসমানে ইদ্রিসের সঙ্গে সাক্ষাৎ করেছেন। ধারণা করা হয়, তিনিই সর্বপ্রথম কলম এবং কাপড় সেলাই করার বিদ্যা আবিষ্কার করেন। বলা হয়, জ্যোতির্বিজ্ঞান,অঙ্কশাস্ত্র এবং অস্ত্রের ব্যবহারও তিনিই সর্বপ্রথম আবিষ্কার করেন।
ইদ্রীস এর নাম ও বংশ নিয়ে ঐতিহাসিক ও ধর্ম বিষেষজ্ঞদের মাঝে বিরাট মতভেদ আছে। বিখ্যাত মুহাদ্দিস ইবনে ইসহাকের মতে, তিনি হলেন ইসলামের নবী নূহ এর দাদা। তার আসল নাম হলো ইনোখ। ইদ্রীস তার উপাধি। কিংবা আরবি ভাষায় তার নাম ইদ্রীস আর হিব্রু ও সুরইয়ানী ভাষায় তার নাম হলো ইনোখ । ইবনে ইসহাক তার বংশধারা বর্ণনা করেনঃ আখনূখ (ইদ্রীস) ইবনে ইয়ারুদ ইবনে মাহলাইল। এভাবে তার বংশধারা আদম এর পুত্র শীষ এর সাথে মিলিত হয়। আরেকদল ঐতিহাসিকের মতে, ইদ্রীস ইসরাইল বংশীয় নবী। আর ইদ্রীস ও ইলয়াস একই ব্যক্তির নাম ও উপাধি।
তার জীবন সম্পর্কে যতোটুকু জানা যায়, তা হলো- ছোটবয়সে তিনি দ্বিতীয় নবি শীষ - এর ছাত্র(বাইবেল অনুসারে) ছিলেন। বড় হওয়ার পর আল্লাহ তাকেঁ নুবুওয়্যত দান করেন। তখন তিনি আদম এর ওপরে অবতীর্ণ শরীয়ত ত্যাগ করতে মন্দলোকদের নিষেধ করেন। অল্পকিছু লোক তার আহ্বানে সাড়া দিয়ে সৎপথে ফিরে আসলো। আর অধিকাংশ মানুষই তার বিরোধিতা করলো। তাই তিনি তার অনুসারীদের নিয়ে দেশ ছেড়ে যেতে মনস্থ করলেন। কিন্তু তার অনুসারীরা মাতৃভূমি ছাড়তে গড়িমসি করে বললো, বাবেলের মতো দেশ ছেড়ে গেলে এমন দেশ আর কোথায় পাব? উত্তরে তিনি বললেন, যদি আমরা আল্লহর জন্য হিজরত করি তাহলে আল্লাহ আমাদেরকে এরচে' উত্তম প্রতিদান দেবেন। এরপর তিনি নিজের অনুসারীদেরসহ দেশ ছেড়ে রওয়ানা হলেন এবং একসময় মিশরের নীলনদের তীরে এসে পৌঁছলেন। এ জায়গা দেখে তারা আল্লাহর কাছে কৃতজ্ঞতা প্রকাশ করলেন এবং এখানেই বসবাস করতে লাগলেন। তিনি সৎকাজের আদেশ এবং অসৎকাজে নিষেধে ব্রতি হন। কথিত আছে, তার যুগে ৭২টি ভাষা ছিল এবং এর সবকটি ভাষাই পারতেন।
কুরআনে শুধু দুই জায়গাতে ইদ্রীস এর কথা উল্লেখ করা হয়েছে। সূরা মারইয়াম এবং সূরা আম্বিয়াতে। এ সকল জায়গায় তার সম্পর্কে কুরআনের ভাষ্য হলোঃ
বুখারী ও মুসলিম শরিফের মেরাজের হাদিসে ইদ্রীস সম্পর্কে শুধু এতটুকু বলা হয়েছে যে, তিনি একজন নবী ছিলেন এবং মেরাজের রাতে মুহাম্মাদ এর সাথে চতুর্থ আসমানে তার সাক্ষাৎ হয়েছিল।
ইদ্রীস এর বয়স সম্পর্কে মতভেদ রয়েছে। বাইবেলের বর্ণনা অনুযায়ী ইদ্রীস ৩৬৫ বছর জীবিত থাকেন। তবে আরেক বর্ণনানুযায়ী তিনি ৮২ বছর জীবিত থাকেন। তার মৃত্যুবরণ করা সম্পর্কেও মতভিন্নতা রয়েছে। কারো কারো মতে তিনি মৃত্যুবরণ করেননি। বরং আল্লাহ তাকে চতুর্থ আসমানে তুলে নিয়েছেন।
তবে বেহেস্তে থেকে যাওয়ার কাহিনী গুলো ইসরাঈলী বর্ণনা।
নূহ

নূহ (আরবি: نوح; হিব্রু ভাষায়: נוֹחַ or נֹחַ, আধুনিক হিব্রু: Nóaḥ, তিবেরিয়ান: Nōªḥ; Nūḥ; আর্মেনীয়: "Noe" অথবা նօի) মুসলমানদের ধর্মীয় গ্রন্থ কুরআনের বর্ণনা অনুসারে, একজন নবি ছিলেন। কুরআনে নূহ শিরোনামে একটি পূর্নাঙ্গ সূরা নাযিল হয়েছে যেখানে তার এবং সমকালীন বিভিন্ন বিষয় সম্পর্কে বলা হয়েছে। খ্রিস্ট ধর্মের মূল ধর্মীয় গ্রন্থ বাইবেলও তার সম্পর্কে বিশদ বিবরণ পাওয়া যায়।
ইসলামের বর্ণনায়, আদম এর বংশধর নারী পুরুষরা তার শিক্ষা অনুসারে এক আল্লাহর উপাসনা করত। তাদের মধ্যে অনেক ধার্মিক ব্যক্তি ছিলেন যাদেরকে তার সম্প্রদায়ের মানুষ সম্মান ও মান্য করত। বলা হয় যে, যখন এই ধার্মিক লোকেরা মারা যায় তখন তাঁদের ভক্তরা তাঁদের বসার জায়গাগুলোকে উপাসনালয় বানিয়ে নেয় এবং তাঁদের চিত্রও সেখানে ঝুলিয়ে দেয়। তাদের উদ্দেশ্য ছিল, এভাবে তারা তাঁদেরকে স্মরণ করে তারাও তাঁদের মত আল্লাহর উপাসনা করবে। তারপর যখন কিছু কাল অতিবাহিত হল, তখন তারা এই চিত্রগুলোর মূর্তি নির্মাণ করল। আরও কিছু কাল পর পরবর্তী বংশধররা শয়তানের প্ররোচনায় এসব মূর্তির উপাসনা করতে শুরু করে। এসব পথভ্রষ্ট মানুষদের সঠিক দিক নির্দেশনা দেয়ার দায়িত্ব দিয়ে আল্লাহ হযরত নূহকে তাদের মাঝে নবি হিসাবে প্রেরণ করেন।
কুরআনে ৪৩ বার নূহ নবীর উল্লেখ পাওয়া গেছে। কুরআন অনুসারে, নূহ সাড়ে নয়শত বছরের দীর্ঘ বয়স লাভ করেছিলেন এবং সারা জীবন মানুষকে সঠিক পথে আনার জন্য কাজ করেন। কিন্তু তার জাতি তাঁকে প্রত্যাখ্যান করে। ফলে তার জাতি ভয়াবহ বন্যায় ধ্বংস হয়ে যায়।
কুরআনে বলা হয়েছে, 
তার সম্প্রদায়ের প্রতিক্রিয়া সম্পর্কে কুরআনে বলা হয়েছে, 
নূহের বিরুদ্ধে তাদের যুক্তি সম্পর্কে কুরআনে বলা হয়েছে, 
আরও বলা হয়েছে,
তাদের যুক্তির জবাবে কুরআনে বলা হয়েছে,
তারপরও তার সম্প্রদায় বিশ্বাস না করে আল্লাহ্-র শাস্তি নিয়ে আসতে বলেছে এবং তাঁকে মৃত্যুর হুমকিও দিয়েছে বলে কুরআনে বর্ণিত হয়েছে,
দীর্ঘকাল তাওহীদের প্রতি আহ্বানের পর যখন আর কেউ ঈমান আনার সম্ভাবনা থাকল না, তখন কাফিরদের মহাপ্লাবনের মাধ্যমে ধ্বংস করে দেয়া হয় এবং নৌকায় আরোহণ করে নূহ ও অন্য মুমিনরা বেঁচে যায় বলে কুরআনের বিভিন্নস্থানে বলা হয়েছে।
বাইবেলে বর্ণনা অনুসারে, নোয়াহ ছিলেন প্লাবন পূর্ব যুগের দশম শ্রদ্ধেয় নেতা। তার পিতা ছিলেন একজন গোত্রপতি। মাতার পরিচয় জানা যায়নি। নোয়াহর বয়স যখন পাঁচশত বছর তখন সেম, হামম্ এবং যাপেট নামে তার তিন পুত্রের জন্ম হয়।
বুক অব জেনেসিসের ৬-৯ পরিচ্ছেদে নূহের প্লাবনের বিশদ বর্ণনা আছে। বর্ণনায় বলা হয়েছে, পৃথিবীর মানুষের বিশাল পাপের কারণে ঈশ্বর পৃথিবীতে মহাপ্লাবনের মাধ্যমে পৃথিবী ধ্বংস করেন। নূহের নৌকায় তুলে নেয়া পৃথিবীর সমস্ত প্রানীর জোড়া থেকে পুনরায় তাদের সৃষ্টি করেন। ঈশ্বর এই মর্মে প্রতিজ্ঞা করেন যে, তিনি আর কোন প্লাবন সৃষ্টি করবেন না।
সালেহ

সালেহ (আ:) (আরবি: صالح‎) কুরআনের বর্ণনা অনুসারে, তিনি ছিলেন একজন নবী। যাকে 'সামূদ জাতির' উদ্দেশ্যে আল্লাহ প্রেরণ করা হয়েছিল। তারা নূহ এর পুত্র সামের বংশধর এবং প্রাচীন আরব জাতিসমূহের একটি।
কুরআনে মোট আট জায়গায় সালেহ এর আলোচনা করা হয়েছে। নিচের ছকে স্থানগুলো দেখানো হলো।
আর সালেহ এর সম্প্রদায় সামূদ জাতির কথা উল্লেখ করা হয়েছে কুরআনের নয়টি সূরার মাঝে। যথাঃ আল আরাফ, হুদ, আল হিজর, আন নম্‌ল, আল মুরসালাত, আন-নাজম, আল ক্কামার, আল হাক্কাহ, আশ-শাম্‌স।
ইব্রাহিম (নবী)

ইব্রাহিম বা ইব্রাহীম সম্মানার্থে হযরত ইব্রাহিম আলাইহি সালাম (, ) আব্রাহাম। (আনুমানিক জন্ম: অজানা) পশ্চিম ইরাকের বসরা নিকটবর্তী ‘বাবেল’ শহরে জন্মগ্রহণ করেন৷ তিনি ইসলাম ধর্মের একজন গুরুত্বপূর্ণ নবী ও রাসূল।তিনি পবিত্র কুরআনে উল্লিখিত দৃঢ় প্রত্যয় নবীদের একজন। পবিত্র কুরআনে তার নামে একটি সূরাও রয়েছে। পুরো কুরআনে অনেকবার তার নাম উল্লেখিত হয়েছে। ইসলাম ছাড়াও, ইহুদি ও খ্রিস্টধর্মেও ইব্রাহিম শ্রদ্ধাস্পদ ব্যক্তিত্ব হিসেবে বিবেচিত হয়ে আসছেন। এজন্য ইব্রাহিম (আঃ) একই সাথে বহু ধর্মের জনক।। সৃষ্টিকর্তার প্রতি তার দৃঢ় বিশ্বাসের ছিলো ইসলামে তার কার্যক্রম কে স্মরণ করে ঈদুল আযহা পালিত হয়। ইব্রাহিম ও তার শিশুপুত্র ইসমাইল ইসলামে কুরবানি ও হজ্জের বিধান চালু করেন যা বর্তমানের মুসলিমদের দ্বারাও পালিত হয়।
ইব্রাহীম একজন অত্যন্ত আকর্ষণীয় ব্যক্তিত্ব কারণ তাকে কুরআনে এমন একজন ব্যক্তি হিসেবে চিত্রিত করা হয়েছে, খুব ছোট থেকেই আল্লাহকে বোঝার চেষ্টা করতে এবং আল্লাহকে আবিষ্কার করার চেষ্টা করতে সমস্যা হয়েছিল; অস্থির হওয়া, এটা জেনে যে, সম্ভবত তিনি যে পৌত্তলিক পরিবেশে ছিলেন তার উত্তর ছিল না। যে, শেষ পর্যন্ত, সৃষ্টি কর্তা নক্ষত্র বা সূর্য বা বাতাস বা চাঁদ ছিলেন না - এই সমস্ত শক্তি যা তিনি দেখেছিলেন - ঈশ্বর অন্য কিছুতে ছিলেন।
তার পিতার নাম "আজর"। তার স্ত্রীর নাম "হাজেরা" ও "সারাহ"। তার দুই পুত্র ছিলেন: ইসমাইল ও ইসহাক। মতান্তরে, তার তৃতীয় স্ত্রী কান্তুরাহের গর্ভে আরো ৬ জন পুত্র ছিলেন। তবে, পুত্র হিসেবে কেবল ইসমাইল ও ইসহাকের বর্ণনাটিই ইতিহাসে প্রসিদ্ধ। অন্যদের ব্যাপারে ঐতিহাসিক উল্লেখের তেমন কোন প্রমাণ পাওয়া যায় না, যার ব্যতিক্রমে রয়েছে মাদিয়ান, কান্তুরাহর গর্বে ইব্রাহিমের পুত্র। মাদিয়ানের নামে তার বংশধরদের দ্বারা যে শহরটি তৈরি হয়েছিল, তার মধ্য হতেই শুয়াইব আসেন এবং তাদের মধ্যে ইসলাম প্রচার করেন বলে জানা যায়।
ইমাম তাবারীর মতে, তার বংশ তালিকা হল- তিনি ইব্রাহিম, তার পিতা তারেহ (তিনি আযর), তার পিতা নাহুর, তার পিতা সারুগ, তার পিতা আরগু, তার পিতা ফালেগ, তার পিতা আবির, তার পিতা শালেখ, তার পিতা কেনান, তার পিতা আরফাখশাদ, তার পিতা সাম, তার পিতা নূহ। 
তবে ইমাম ইবনে কাসীর আহলে কিতাবদের বর্ণনা অবলম্বনে বংশ তালিকাটির বর্ণনা এভাবে দিয়েছেন-
ইব্রাহীম, তার পিতা তাসারুখ, তার পিতা নাহুর, তার পিতা সারুগ, তার পিতা রাঊ, তার পিতা ফালিগ, তার পিতা আবির, তার পিতা শালেহ, তার পিতা আরফাখশায, তার পিতা সাম, তার পিতা নূহ।
বাইবেলের পুরাতন নিয়মের বিপরীতে কুরআনে ইব্রাহীমের পিতার নাম আযর বলা হয়েছে। ইব্রাহিমের পিতার দুটি নাম ছিল। একটি আসল নাম, আরেকটি উপনাম। তবে ইবনে আব্বাস সহ অনেক হাদিসবিশারদদের মতে আযর ছিল মুর্তির নাম, আর ইব্রাহিমের পিতা সে মুর্তির পুজারী হিসেবে তাকেই আযর উপনামে ডাকা হতো। আবার কারো মতে, আযর ছিল আসল নাম। অপর নাম ছিল তারেহ। সবাই তাকে তারেহ নামে চিনতো, কুরআন তার আসল নাম প্রকাশ করেছে।
ইসলাম ধর্মমতে, ইব্রাহিমের উপর সহীফা অবতীর্ণ হয়েছে।
পবিত্র কুরআনে বলা হয়েছে-
ওয়াছেলা ইবনে আসকা’ থেকে বর্ণিত, মুহাম্মাদ বলেন,
কোন কোন ইসলামি পণ্ডিতে মতে, তিনিই প্রথম মিসওয়াক করেন, প্রস্রাব সেরে পানি দ্বারা পরিষ্কার হন। সর্বপ্রথম তার মাথার চুল পেঁকে সাদা হয়েছিল।
তিনিই সর্বপ্রথম খৎনা করেন এবং তার বংশধরদের তা করতে উৎসাহিত করেন।
ডিপথেরিয়া

ডিপথেরিয়া মানবদেহের শ্বসনতন্ত্রের ব্যাক্টেরিয়া ঘঠিত একটি রোগ। করনিব্যাক্টেরিয়াম ডিপথেরি ("Corynebacterium diphtheriae") নামাক ব্যাক্টেরিয়া এই রোগের জন্য দায়ী। এ রোগে সাধারণত দেহের গলা আক্রান্ত হয়। 
সাধারণত এই ব্যাক্টেরিয়া মানুষের শ্বসনতন্ত্রের উপরিভাগের সাধারণ বাসিন্দা ()। এরা গ্রাম পজিটিভ (), দন্ডাকার (), এন্ডোস্পোর () উৎপাদনকারী ব্যাক্টেরিয়া। 
ডিপথেরিয়া একটি এবি টক্সিন। এতে একটি এ (A) ও একটি বি (B) অংশ থাকে। এটি মানুষের জানা ব্যাক্টেরিয়ার সবচেয়ে শক্তিশালী টক্সিন। একটি মাত্র অণু একটি সম্পূর্ণ কোষকে মেরে ফেলতে পারে। 
এটি পানিবাহিত রোগ।
ডিপথেরিয়ার টক্সিনের বিরুদ্ধে অতন্ত্য শক্তিশালী ভ্যাক্সিন আবিষ্কার হয়েছে। শিশুকে যে ডিপিটি () ভ্যাক্সিন (ডিপথেরিয়া পারটুসিস (), টিটেনাস ()) দেওয়া হয় তাকে মানুষ সারা জীবনের জন্য ডিপথেরিয়ার বিরুদ্ধে প্রতিরোধ ক্ষমতা লাভ করে।
ইয়াঙ্গুন

ইয়াঙ্গুন (; ) দক্ষিণ-পূর্ব এশিয়ার রাষ্ট্র মিয়ানমারের প্রাক্তন রাজধানী। এটি পূর্বে রেঙ্গুন নামেও পরিচিত ছিলো। প্রাক্তন নামটি রাখাইন উচ্চারণ "রঙ্গুঁ" থেকে আসে বলে ধারণা করা হয়। ২০০৬ সাল পর্যন্ত এটি বার্মার রাজধানী ছিলো, যখন সামরিক সরকার প্রশাসনিক কাজগুলি সহজ করার উদ্দেশ্য-নির্মিত শহর নাইপিদোতে [nèpjìdɔ̀] রাজধানী স্থানান্তরিত করে। ৭,০০০,০০০ জনেরও বেশি লোক নিয়ে ইয়াঙ্গুন হল মিয়ানমারের সবচেয়ে জনবহুল শহর এবং এর সবচেয়ে গুরুত্বপূর্ণ বাণিজ্যিক কেন্দ্র।
ব্রিটিশ উপনিবেশে থাকাকালীন ২৩ ডিসেম্বর ১৯৪১ তে জাপানিরা প্রথম বোমা ফেলেছিলো তৎকালীন রেঙ্গুনে।
ইয়াঙ্গুন বার্মায় এখন পর্যন্ত সর্বাধিক জনবহুল শহর যদিও এর জনসংখ্যার আকারের অনুমানিক পরিমাণ বিস্তৃতভাবে পরিবর্তিত হয়। সমস্ত জনসংখ্যার পরিসংখ্যান অনুমান ভিত্তিক যেহেতু ১৯৮৩ সাল থেকে বার্মায় কোনও সরকারি জরিপ করা হয়নি। জাতিসংঘের একটি অনুমান ২০১০ সালে শহরের জনসংখ্যা ৪.৩৫ মিলিয়ন, তবে ২০০৯ সালের মার্কিন স্টেট ডিপার্টমেন্টের অনুমান অনুযায়ী জনসংখ্যা ৫.৫ মিলিয়ন ছাড়িয়েছে। মার্কিন পররাষ্ট্র দফতরের অনুমান সম্ভবত প্রকৃত সংখ্যার কাছাকাছি যেহেতু জাতিসংঘের সংখ্যাটি একটি সরলরেখার অভিক্ষেপ এবং এটি গত দুই দশকে শহরের সীমা সম্প্রসারণকে বিবেচনায় নেয় নাই বলে মনে হয়। ১৯৪৮ সালের পরে এই শহরের জনসংখ্যা তীব্রভাবে বৃদ্ধি পেয়েছিল যেহেতু দেশের অন্যান্য অঞ্চল থেকে বহু লোক (মূলত আদিবাসী বার্মিজ) উত্তর ওকল্কালপা, দক্ষিণ ওক্কালাপ, এবং থেকেটায় নতুন নির্মিত উপগ্রহ শহরগুলোতে এবং ১৯৯০ এর দশকে পূর্ব ডাগন, উত্তর ডাগন এবং দক্ষিণে স্থানান্তরিত হয়েছে। অভিবাসীরা নেটওয়ার্কিংয়ের উদ্দেশ্যে ইয়াঙ্গুনে তাদের আঞ্চলিক সমিতি (যেমন মান্ডলে অ্যাসোসিয়েশন, মাওলামায়িং অ্যাসোসিয়েশন ইত্যাদি) প্রতিষ্ঠা করেছিল। দেশটির প্রশাসনিক রাজধানী নাইপিদোয় স্থানান্তরের সরকারের সিদ্ধান্তটি ইয়াঙ্গুন থেকে এক অজানা সংখ্যক বেসামরিক কর্মচারীকে দূরে সরিয়ে দিয়েছে।
ইয়াঙ্গুন হল দেশের সর্বাধিক জাতিগতভাবে বৈচিত্র্যময় শহর। যদিও দ্বিতীয় বিশ্বযুদ্ধের আগে ভারতীয়রা সামান্য সংখ্যাগরিষ্ঠতা তৈরি করেছিল, আজ, জনসংখ্যার বেশিরভাগই বার্মীয় (বর্মণ) বংশোদ্ভূত। ভারতীয়/বাংলাদেশী বার্মিজ এবং চীনা বার্মিজের বৃহত জনগোষ্ঠী বিশেষত ঐতিহ্যবাহী শহরতলির আশেপাশে বিদ্যমান। রাখাইন এবং ক্যারেন সম্প্রদায়ের লোকও প্রচুর সংখ্যক এ শহরে রয়েছে।
বার্মিজ হল শহরের প্রধান ভাষা। ইংরেজি এখন পর্যন্ত শিক্ষিত শ্রেণীর পছন্দের দ্বিতীয় ভাষা। সাম্প্রতিক বছরগুলিতে, বিদেশের চাকরির সুযোগের সম্ভাবনা কিছু লোককে অন্য ভাষা অধ্যয়নের জন্য প্ররোচিত হয়েছে: ম্যান্ডারিন চাইনিজ সর্বাধিক জনপ্রিয়, এর পরে জাপানি এবং ফরাসী ভাষা রয়েছে।
ইয়াঙ্গুনে প্রচলিত প্রাথমিক ধর্মগুলি হল বৌদ্ধধর্ম, ইসলাম, খ্রিস্টান ও হিন্দু ধর্ম। শ্বেডগন প্যাগোডা শহরের একটি বিখ্যাত ধর্মীয় নিদর্শন।
ইয়াঙ্গুন হল দেশের বাণিজ্য, শিল্প, রিয়েল এস্টেট, মিডিয়া, বিনোদন এবং পর্যটন কেন্দ্রের প্রধান কেন্দ্র। শহরটি জাতীয় অর্থনীতির প্রায় এক পঞ্চমাংশ অবদান রাখে। ২০১০-২০১১ অর্থবছরের সরকারি পরিসংখ্যান অনুসারে, ইয়াঙ্গুন অঞ্চলের অর্থনীতির আকার ছিল ৮.৯৩ ট্রিলিয়ন কেয়াট বা জাতীয় জিডিপির ২৩%।
জুলফিকার আলী ভুট্টো

জুলফিকার আলী ভুট্টো (৫ জানুয়ারি ১৯২৮-৪ এপ্রিল ১৯৭৯) পাকিস্তানের সাবেক প্রধানমন্ত্রী। ১৯৫৮ সালে তিনি মন্ত্রিসভায় যোগ দেন। পররাষ্ট্রমন্ত্রীর দায়িত্ব পান ১৯৬৩ সালে। আইয়ুব খানের মন্ত্রিসভা ত্যাগ করে ১৯৬৭ সালে নিজে আলাদা দল গঠন করেন যার নাম দেয়া হয় পাকিস্তান পিপলস্‌ পার্টি (পিপিপি)। ১৯৭০ সালে পাকিস্তানের সাধারণ নির্বাচনে তার দল পশ্চিম পাকিস্তানে সংখ্যাগরিষ্ঠতা অর্জন করে। কিন্তু পূর্ব পাকিস্তানের আওয়ামী লীগ সার্বিক সংখ্যাগরিষ্ঠতা অর্জন করা সত্ত্বেও তাদের উপর ক্ষমতা অর্পণে ভুট্টো আপত্তি তুলেন। ১৯৭১ সালের বাংলাদেশের স্বাধীনতা যুদ্ধে পাকিস্তানের পরাজয়ের পর ভুট্টো ইয়াহিয়া খানের স্থলে পাকিস্তানের রাষ্ট্রপতি হন। ১৯৭৩ সালে দেশের সংবিধান পরিবর্তনের মাধ্যমে তিনি পাকিস্তানের প্রধানমন্ত্রীর পদ গ্রহণ করেন। ১৯৭৭ সালে পুনরায় প্রধানমন্ত্রী নির্বাচিত হন। কিন্তু অল্পদিনের মধ্যেই জেনারেল জিয়াউল হক দ্বারা সংঘটিত এক সামরিক অভ্যুত্থানে ক্ষমতাচ্যূত হন। এক ব্যক্তিকে হত্যার ষড়যন্ত্রে জড়িত থাকার অভিযোগে ১৯৭৯ সালে সামরিক আদালত তাকে মৃত্যুদণ্ডে দন্ডিত করে।
তিনি পাকিস্তান পিপলস পার্টির প্রধান ছিলেন। তার মেয়ে বেনজির ভুট্টো পরে পাকিস্তানের প্রধানমন্ত্রী হন।
প্রধানমন্ত্রী

প্রধানমন্ত্রী মন্ত্রিপরিষদ শাসিত শাসন ব্যবস্থায় সরকার প্রধান হিসেবে রাষ্ট্র পরিচালনা করেন। তাছাড়া তিনি এই ব্যবস্থাতে সংসদ বা সংসদের নেতার ভূমিকাও পালন করেন। মমন্ত্রিপরিষদ শাসন ব্যবস্থায় বা সংসদীয় শাসন ব্যবস্থায় প্রধানমন্ত্রী হলেন মধ্যমণি। কার্যত মমন্ত্রিপরিষদের অধিকাংশ সিদ্ধান্ত প্রধানমন্ত্রী নিয়ে থাকেন। অনেক শাসনব্যবস্থায় প্রধানমন্ত্রী মন্ত্রিপরিষদ সদস্য নিয়োগ বা বহিষ্কার করার অধিকারও রাখেন।
সংসদীয় সরকার ব্যবস্থা মূলত ওয়েস্টমিনস্টার ব্যবস্থার অনুরুপে সাজানো হয়ে থাকে, যেখানে প্রধানমন্ত্রী সরকার ও নির্বাহী বিভাগের সভাপতি ও প্রধান হিসেবে দায়িত্ব পালন করেন। এই ব্যবস্থায় রাষ্ট্র বা রাষ্ট্রের দাপ্তরিক প্রতিনিধিদের প্রধান (রাজা, রাষ্ট্রপতি, বা গভর্নর-জেনারেল) প্রধান আনুষ্ঠানিক পদে আসীন থাকেন, যদিও তাদের ক্ষমতা সীমাবদ্ধ থাকে।
সেতার

সেতার (/, ) বিশ্বের সবচেয়ে পরিচিত ভারত উপমহাদেশীয় বাদ্যযন্ত্র। এটি অনেকাংশে তানপুরার ন্যায় দেখতে। তুম্বা (লাউ) ও ডান্ডি সমন্বয়ে সেতারে কম-বেশি ১৭টি তার থাকতে পারে। ৩টি থাকে বাজানোর জন্য যেগুলো "মা সা পা" তে সুর বাঁধা থাকে। এরপর চতুর্থটি থাকে খরজের (বেইজ) "সা" তে সুর বাঁধা। এরপর থাকে কমপক্ষে ৩টি সঙ্গতকারী তার, যেগুলোকে চিকারীর তার বলে থাকে। এগুলো "সা সা গা" তে সুর বাঁধা থাকে। এছাড়াও ৯ থেকে ১৩টি তার থাকে মূর্ছনা ধরে রাখার জন্য। এগুলোকে তড়ফের তারও বলা হয়। উভয় শ্রেণীর তারই তুম্বার উপরিস্থিত বায়ার একপ্রান্ত হতে শুরু হয়ে ডান্ডির উপরিভাগে গিয়ে শেষ হয়। অনেকটা চাবির মতো দেখতে কুন্তি দিয়ে এ তারগুলোকে আটকে রাখা হয়।
যিনি সেতার বাজাতে জানেন তিনি "সেতারি, সেতারী" কিংবা সেতারবাদক নামে জনসমক্ষে পরিচিত হয়ে থাকেন।
সেতারের উৎপত্তি নিয়ে নানা মত আছে। একমতে প্রাচীনকালের ত্রিতন্ত্র বা কচ্ছপী বীণার আধুনিকতম রূপ হচ্ছে সেতার। আবার অন্যমতে বলা হয় যে বীণা যন্ত্রের অনুকরণে আমির খস্‌রু সেতার উদ্ভাবন করেছিলেন। তবে মোটামুটি গ্রহণযোগ্য ইতিহাস হলো যে, মোগল সাম্রাজ্যের শেষদিকে উপমহাদেশে সেতারের প্রচলন হয়। মোগল সম্রাটদের রাজ দরবারে পারসিয়ান ল্যূট (বীণা জাতীয় বাদ্য) বাজানো হতো। যাই হোক ত্রিতন্ত্রীর পরিবর্তে বর্তমান সাধারণ সেতারে সপ্ততন্ত্রী ব্যবহার করা হয়।
"সঙ্গীত সুদশর্ণা" গ্রন্থে বলা আছে যে, অষ্টাদশ শতাব্দীতে ফকির আমীর খসরু (ইনি ১৩০০ শতকের সম্রাট আলাউদ্দীন খিলজীর সভাসদ সঙ্গীতজ্ঞ নন) সেতারের আবিষ্কার করেন। এই ফকির আমীর খসরু তানসেনের বংশধর। এটাই সবর্জনস্বীকৃত যে, পারস্যের "সেহতার" হতেই সেতারের সৃষ্টি করা হয়েছে। এরপর হতেই সেতারের উন্নয়ন ও পরিবর্তন হয়ে আসছে। ফকির আমীর খসরুর পৌত্র মসিদ খানের হাতেও সেতারের বিকাশ এবং পরিবর্তন ঘটেছে। মূলত বাজানোর ঢঙের সাথে সামঞ্জস্য রেখেই সেতারের উন্নয়ন ও পরিবর্তন ঘটেছে। পরবর্তীতে তার ছেলে বাহাদুর খানও তা বজায় রাখেন। তানসেনের আরেক বংশধর রাজা খান ১৮০০-১৮৫০ সাল সময়কালে লক্ষ্মৌতে বাস করছিলেন। তিনি সেতারকে দ্রুতগতির গৎ বাজানোর উপযোগী করেছিলেন।
সপ্ততন্ত্রীর সঙ্গে আরও ১১টি তরফের তার সংযোজিত করা হলে তাকে বলা হয় তরফদার সেতার। তরফদার সেতারের উপরিভাগে একটি অতিরিক্ত ছোট লাউয়ের বস থাকে।
ঊনসত্তরের গণঅভ্যুত্থান

উনসত্তরের গণঅভ্যুত্থান হলো পাকিস্তান রাষ্ট্রের বিরুদ্ধে পূর্ব পাকিস্তানের (বর্তমান বাংলাদেশের) জনগণের স্বতঃস্ফূর্ত অংশগ্রহণে ১৯৬৯ সালের সর্বাধিক গুরত্বপূর্ণ একটি আন্দোলন। ইতিহাসে এটি "৬৯ এর গণঅভ্যুত্থান" নামে পরিচিত৷ এটি নিপীড়নমূলক সামরিক শাসন, রাজনৈতিক নিপীড়ন, আগরতলা ষড়যন্ত্র মামলা এবং বঙ্গবন্ধু শেখ মুজিবুর রহমানকে কারাবদ্ধ করার প্রতিবাদে পাকিস্তানের তৎকালীন রাষ্ট্রপতি আইয়ুব খানের বিরুদ্ধে সংঘটিত হয়। সকল গণতান্ত্রিক দল, পেশাজীবী সংগঠন ও মানুষ যার যার অবস্থান থেকে এই আন্দোলনে যুক্ত হয়৷